**Edzés - Bootstrap feladat**

Hozzon létre egy ***index.html*** oldalt amelyben a feladatkiírásnak megfelelő elemeket és beállításokat elhelyezi/elvégzi.

Amennyiben a feladat külön nem kéri, akkor a stílusra vonatkozó beállítást a Bootstrap segítségével adja meg.

Amennyiben a feladat stíluslap használatával kéri a stílus beállítását (css) akkor azt külső stíluslap segítségével adja meg.

Segédeszköznek a https://getbootstrap.com/ oldal használható!

Az oldal kinézetéről az edzes1.png, edzes2.png, edzes3.png és az edzes4.png (továbbiakban minta) alapján tájékozódhat.

**ELSŐ RÉSZ**

* Helyezzen el egy navigációs részt az oldal elején, amelyben egy navbar-brand is található!
* A navigációs rész háttérszíne danger, a szín pedig light helyett dark legyen és legyen fixen látható felül (sticky-top)
* Az egyes item-ek bal-jobb margója legyen 2 egység.

**MÁSODIK RÉSZ**

* Legyen egy fluid jumbotron eleme egy címsorral és egy bekezdéssel, amelyekben a szöveg színe fehér.
* A jumbotron hátterének állítsa be az edzes.jpg képet, a háttér-méret legyen cover és a háttér ne ismétlődjön (css).
* A jumbotron-ban található bekezdés szövege 1.8rem legyen (css)

**HARMADIK RÉSZ**

* Legyen egy konténere, amelynek vannak van jobb-bal margója. ebben legyen két sor, az első sorban pedig három oszlop
* Az első sorban lévő oszlopok horizontálisan legyenek középre igazítottak és a sornak legyen 5 egység alsó-felső margója
* Az egyes oszlopokban legyen egy-egy kártya, amely egy képet és egy szöveget tartalmaz.
* Az egyes oszlopok a kövekezők szerint jelenjenek meg: alapvetően 12 egység helyet foglalnak el, közepes méreten 6 egységet, nagy mérettől pedig 4 egységet.
* A kártya mérete az őt befoglaló oszlop mérete szerint változzon, tehát sem a kép, sem a szöveg ne legyen fix méretűre állítva.
* A kártyáknak ne legyen szegélye.
* Minden egyes oszlopnak legyen 2 egység margója alul-felül.
* A kártyákban a minta szerinti képeket helyezze el.
* A konténerben lévő második sorban egy oszlop található, amely végig 12 egység helyet foglal el.
* A sornak legyen 5 egység alsó-felső margója.
* Az oszlopban legyen egy címsor, amely display-4 stílussal jelenik meg, illetve két bekezdés, amelyekben a szöveg sorkizárt (lásd minta)
* A bekezdésekben lévő szöveg mérete legyen 1.2rem (css).

**NEGYEDIK RÉSZ**

* Legyen egy carousel eleme, amelyben két nyillal lehet léptetni az egyes slide-okat.
* A carousel elemnek legyen 5 egység alsó-felső margója.
* Két item legyen a carouselben, amelyekben a tartalom középre igazított, mindkét itemben 3‑3 kép található
* A képek szélessége 25%, ne legyenek blokk elemek és legyen 3 egység jobb-bal margójuk.

**ÖTÖDIK RÉSZ**

* Legyen egy fluid jumbotron elem, amelynek háttérszíne legyen danger, ne legyen alsó margója.
* A benne lévő tartalom legyen középre igazított és a szöveg színe legyen light.
* A címsor alatt legyen egy vonal (hr), amelynek a háttérszíne legyen light.
* A vonal alatt pedig egy bekezdés, amelyben egy rövid szöveg látható.