**Aktuális vízállások – táblakészítés és -formázás feladat**

Készítse el az alábbi táblázatot a leírás és a minta alapján!

1. Készítsen egy vizallasok.html állományt, amelybe készítse el a mintán látható táblázatot! A tábla adatait a **tablaforras.txt** állomány tartalmazza. A táblaszerkezet kialakításához használjon emmet-eket! Három üres cellát jelez a forrásban az „üres” szó, amelyet csak a tábla elkészítéséhez érdemes használni, később törölje ezeket a szavakat!
2. A táblázatot tagolja fej, törzs és lábrészre, illetve készítsen táblacímet!
3. A táblázatnak legyen 3px folytonos szürke szegélye, amely összevont a belső szegélyekkel és igazodjon az oldalon vízszintesen középre!
4. A celláknak ugyanolyan szegélye legyen, mint a táblázatnak, de csak fent és lent! A cellák szélessége 60px és tartalmuk jobbra igazított. A sorok 40px magasak.
5. Az első oszlop 200px széles legyen, és szövegei balra igazodjanak, az utolsó oszlop számértékei piros, félkövér stílussal jelenjenek meg! A formázáshoz alkalmazzon pszeudo-szelektort!
6. A táblázat testrészében minden páratlan sor háttere lightcyan színű legyen! Ha viszont rávisszük a sorra az egeret, akkor a betűszín változzon pirosra és legyen félkövér!
7. A lábrészben lévő szöveg 14px méretű.
8. A táblacím (Aktuális vízállások) a táblázat alatt jelenjen meg az alábbi formában:
   * betűmérete 20px és piros színű,
   * félkövér, dőlt,
   * szürke árnyék 1 – 1px jobbra – le eltolású árnyék,
   * 15px felső – alsó margó.

***Minta:***

